text: Qüestió de temps - TEDxTarragona
  10 d'octubre de 2020
  El tema d'aquesta edició: Qüestió de temps
  El canvi és inexorable, permanent i per tant ens acompanya tota la vida. Hi ha idees, tecnologies o tendències que saps que només és qüestió de temps que arribin a la teva vida, que t'afectin d'una forma o una altra. Fins i tot quan mirem enrere ens adonem com érem de diferents fa un temps i com d'inevitable és que determinades coses passin. D'això i de com en el futur serem diferents en tants i tants temes volem reflexionar.
  Quin és el paper que tindrà la immigració? Què passarà amb el nostre planeta? Fins quan les dones han de suportar la violència de gènere? Quan hem començat a veure el món com ho fem avui? Ens podrem seguir alimentant com ho fem avui?
  Aquestes són algunes de les preguntes per les que els nostres oradors buscaran resposta al TEDxTarragona 2020. Tots estan ja assajant les seves xerrades i ajustant detalls per tal de donar la màxima difusió a les seves idees.
  Tres espais, un sol TEDx
  Per poder mantenir totes les mesures de seguretat i a la vegada visualitzar la connexió de la comunitat hem volgut innovar en el format de TEDxTarragona. Estarem en tres espais a la vegada: el Teatret del Serrallo, el Teatre El Magatzem i el Seminari de Tarragona. Anirem connectant amb cada punt per descobrir les idees que ja han preparat el grup d'oradors d'aquest any. Si tens dubtes sobre el funcionament, en aquest article t'ho expliquem amb més detall.
  Cada espai tindrà la seva pròpia activitat i els seus oradors així qui si decideixes comprar una entrada tria el que més s'ajusti als teus interessos. I recorda que, si vols, podràs veure-ho des de casa amb l'emissió en línia que farem del bloc de xerrades.
  Veuràs totes les xerrades?
  Sí, les que es fan al teu espai les veuràs allà mateix i en les connexions aniràs veient la resta. Totes són en directe, algunes al teu espai i la resta als altres dos.
  Activitat amb Mayka Barberà
  Xerrades en directe d'Eva Llàtser, Ida Carruido i Gemma Marfany.
  Connexió amb la resta d'espais.
  Activitat amb Bibi Villa
  Xerrades en directe de Josep Maria del Bas, Jorge Mas i Marina Marroquí.
  Activitat amb Tarragonako Txalaparta
  Xerrades en directe de Mònica Usart i Esti Blanco-Elorrieta (en connexió remota) i l'actuació de Tarragonako Txalaparta.
  16.30 h – 17.00 h
  17.00 h – 18.00 h
  Bloc de xerrades i actuació musical, amb connexions entre els diferents punts
  Coneix els nostres oradors
  Investigadora de neurociència cognitiva a la Universitat de Harvard.
  Director de la unitat tecnològica de nutrició i salut d'Eurecat
  Consultor especialitzat en retail
  Catedràtica de Genètica a la UB
  Ida Carruido
  Activista pels drets dels immigrants
  Física i metereòloga
  Presentat per Enric Company
  Ja fa dues edicions que Enric participa de la realització de TEDxTarragona amb els ingredients que més domina: entreteniment, humor i sobretot una comunicació clara i directa. Nascut a Tarragona, Enric té una àmplia experiència com a reporter i presentador en programes de televisió com "España Directo", "Fabricando. Made in Spain" i "Entre Todos" a La 1 de TVE, "Cazamariposas XXL" a Telecinco o "Tarde Directo" a La Sexta, entre d'altres.
  En els darrers anys s'ha especialitzat en l'organització i realització d'esdeveniments dirigint la seva pròpia empresa a la vegada que, com a home polifacètic que és, fa conferències motivacionals en les que es posa el públic a la butxaca des del minut 1.
  Aquest any el paper d'Enric serà més complicat que mai, donant pas a les diferents xerrades i actuació musical en tres ubicacions diferents a Tarragona.
  Actuació musical: Tarragonako Txalaparta Eskola
  Després d'una llarga i extensa trajectòria amb el grup "Txala" de Tarragona, amb dos discs enregistrats "Txalaria" i "El Brot" els dos txalapartaris Nando Taló i Siscu Aguilera segueixen de forma activa i continuada amb tot el món que envolta aquest instrument, la Txalaparta. Un instrument únic i autòcton del País Basc que els va enlluernar de bon principi. Fou llavors entre els anys 2001 i 2003 quan s'endinsaren en la investigació i l'estudi d'aquest ancestral instrument.
  El món de la txalaparta els va conduir a descobrir noves formes i maneres de viure la música, d'entendre la complicitat entre les persones, la relació humana i tot un seguit d'incentius per continuar mantenint aquest instrument. Una convivència gairebé diària amb totes aquelles persones que els envolten, per això també avui dia mantenen una gran relació amb diferents escoles i txalapartaris del País Basc.
  Han fet sonar la txalaparta en teatres i auditoris de gran part del territori català i de l'estat espanyol, cal destacar algunes de les actuacions més significatives.
  – Auditori de Barcelona, dins el II Festival Internacional de Percussions (2007).
  – Concert inagural de la 21 Txalaparta Festa d'Hernani (2007).
  – FIMPT, Festival Internacional de Música Popular i Tradicional de Vilanova i la Geltrú (2007). – 21a edició del Mercat de Música Viva de Vic (2009).
  Han participat amb la banda sonora de la pel·lícula "EL LOBO" de Miguel Courtois (2004) en la música i direcció de Francesc Gener. Van participar amb la banda sonora de la sèrie televisiva de TVE "El Crimen de Fago" (2008), també sota la direcció de Francesc Gener.
  Una trajectòria que els ha dut a col·laborar amb grans músics de d'arreu del país entre ells amb l'acordionista basc Kepa Junkera, en diferents col·laboracions també amb Sorginak en alguns concerts dels seus espectacles Trikititxaren historia txiki bat i Maletak.
  Arran d'aquesta connexió també han col·laborat en la gravació d'un dels darrers treballs discogràfics d'en Kepa Junkera, en el disc FOK, on s'hi recullen músiques de Catalunya, País Valencià, Illes Balears i l'Alguer. Formant part de la banda amb ell mentre va durar la gira d'aquest disc FOK, uns gairebé dos anys.
  Actualment participen i actuen amb la cantautora tarragonina Olga Pes, també preparant la gravació del nou disc de la cantautora que sortirà en breu a la llum.
  Abans del bloc de xerrades habitual podràs participar en una de les activitats que hem preparat, aquí en trobaràs tota la informació:
  Fes del teu món un lloc millor per viure-hi!
  Lloc: Pèrgola del Serrallo
  Com voldries que fos el món en el futur? Qui és, per tu, l'estil de vida ideal? Quina filosofia de vida et sembla la més adequada?
  Canviar el món comença per canviar-nos a nosaltres mateixos. En aquesta activitat conduïda per Bibi Villa prepararàs el teu mapa personal per dibuixar la ruta cap a la teva felicitat personal.
  Bibi és una amant de la vida i de les persones que volen desenvolupar el tot el seu potencial i fer d'un mateix la millor versió. Enamorada de la gent apassionada i amb iniciativa. Rebel i curiosa. Creu fermament en l'amor i la connexió de les persones per a crear vides més saludables. És consultora d'innovació a l'empresa i desenvolupa el seu treball en les àrees de cultura emocional corporativa, els processos creatius i d'innovació i la persuasió orientada a les ventes, pensa que les tres àrees estan més que relacionades.
  No concebeix una separació entre el seu espai vital i professional.
  La Txalaparta: passat desconegut, futur renovador
  TARRAGONAKO TXALAPARTA
  Lloc: Seminari de Tarragona
  Taller participatiu amb els músics de Tarragonako Txalaparta.
  Podràs descobrir els veritables orígens d'aquest instrument basc i els secrets que s'amaguen darrera una dels sons més hipnòtics.
  Taller de fotografia mòbil
  MAYKA BARBERÀ
  Lloc: Teatre El Magatzem
  Sortiràs d'aquesta activitat amb ganes de fer més fotografies amb el teu mòbil.
  Mayka t'ensenyarà quina és la millor forma de fer les fotos, com buscar la llum i quines aplicacions utilitza per l'edició.
  Descobriràs la diferència entre editar o no una fotografia i com fer-ho de forma ràpida per a poder publicar-la en qualsevol moment. Aprendràs com veure allò que tens davant i que sovint no veiem perquè se'ns oblida que portem una càmera a la butxaca.
  Les entrades estan ja exhaurides!
  Peró les xerrades i actuacions musicals seran emeses en directe gratuïtament acompanyades de llengua de signes, de manera que et convidem a seguir TEDxTarragona 2020 a través de la xarxa des del teu ordinador, tablet o mòbil.
  Partner destacat
  El Seminari de Tarragona
  Esti Blanco-Elorrieta és investigadora de neurociència cognitiva i s'està doctorant en aquest camp a la Universitat de Harvard. La seva recerca es basa en l'estudi de l'arquitectura neuronal del cervell multilingüe. Utilitzant mètodes de neuroimatge, estudia els processos neurals que permeten a les persones multilingües comunicar-se en un sol idioma quan parlen amb persones monolingües, i canviar d'un idioma a un altre amb total facilitat quan es comuniquen amb altres bilingües.
  Josep Maria del Bas és llicenciat en Química i Bioquímica per la Universitat Rovira i Virgili i doctor en Nutrició i Metabolisme per la Universitat degli Studi de Milà (Itàlia) i el Baylor College of Medicine de Houston, a Texas (EUA), i ha fet una estada postdoctoral a la Universitat de Liverpool. Ha estudiat els efectes de diversos polifenols sobre el metabolisme del fetge i la seva aplicació en la prevenció del risc de malaltia cardiovascular; i els diferents aspectes dels mecanismes moleculars de la diabetis.
  És investigador del Centre Tecnològic de Nutrició i Salut (CTNS) des de fa deu anys i trasllada els estàndards acadèmics de la recerca en nutrició molecular, metabolisme i salut al sector de l'agroalimentació. Fins ara ha dirigit dos grups de recerca, ha participat en més de 70 projectes nacionals i internacionals, i ha publicat 57 articles científics en revistes internacionals. Actualment és el Director de la Unitat Tecnològica de Nutrició i Salut d'Eurecat, el Centre Tecnològic de Catalunya.
  Jorge Mas Velasco és llicenciat en Administració i Direcció d'Empreses per ESERP, diplomat en Ciències Empresarials per la Universitat de Barcelona, té un MBA d'executiu per EADA, ha cursat un programa de Direcció General (PDG) per IESE, ha obtingut el certificat d'educació executiva per IESE, té un DIBEX per ISDI i és doctorand en Economia i Empresa per CEINDO. És vicepresident del Mercat de la Boqueria, professor associat a ESCODI de la Universitat de Barcelona, fundador i CEO de la consultoria estratègica de retail CREARMAS, i és consultor de retail i soci a la plataforma digital d'intel·ligència artificial per a la gestió B2B i B2C a BITPHY. La seva trajectòria professional s'ha centrat en el sector del retail. Ha escrit diversos llibres com a coautor: Barcelona gourmand, Boqueria gourmand, Por qué unas tiendas venden y otras no i Por qué unas tiendas venden y otras no en la era digital.
  Marina Marroquí és llicenciada en Ciències de la Informació per la Universitat Complutense de Madrid, educadora social i especialista en violència de gènere. És presidenta de l'Asociación Ilicitana contra la Violencia de Género (AICVG). Ha impartit tallers de prevenció i detecció de violència de gènere a més de 80.000 adolescents i ha ofert formació especialitzada en violència de gènere a diferents cossos de seguretat, jurídics i sanitaris a escala nacional. Ha obtingut el premi de les Corts Valencianes a una de les 25 dones més importants de la història de la comunitat valenciana, el reconeixement de la Palma d'Or de la ciutat d'Elx, i el Premi Nacional Ana Tutor per la Lluita contra la Violència de Gènere (2019). A més a més, és autora del llibre Eso no es amor, en el qual planteja 30 reptes per reflexionar i treballar a favor de la igualtat.
  Eva Llatser és llicenciada en Psicologia per la Universitat Oberta de Catalunya i diplomada amb el Màster en Direcció i Gestió de Recursos Humans per la Universitat de Barcelona. Exerceix la psicologia en l'àmbit de la consulta privada per a joves i adults i de l'empresa, acompanya les persones i els equips de treball en processos de coaching i impartint formació en les àrees de comunicació i assertivitat, creixement personal, desenvolupament d'habilitats socials, gestió de les emocions, dels conflictes i de l'estrès, entre d'altres. S'ha format en abordatge terapèutic de pànic i fòbies, addiccions, ansietat, estrès, bloqueig emocional, i en habilitats comunicatives i socials, entre d'altres. La psicologia li permet treure la millor versió d'un mateix per dirigir la vida amb templança i serenitat i aconseguir els objectius proposats.
  Gemma Marfany és catedràtica de Genètica de la Universitat de Barcelona (UB). És especialista en genètica molecular, diagnòstic genètic i teràpia gènica i li interessa la bioètica. Dirigeix un grup de recerca de la UB i del CIBERER que investiga les bases genètiques i el desenvolupament de teràpies per a la ceguesa hereditària utilitzant cèl·lules i organismes modificats genèticament. També és cofundadora de DBGen, una empresa dedicada al diagnòstic genètic de malalties genètiques oculars. Des de petita li agrada la ciència-ficció i creu que els científics haurien d'apropar més la ciència a la societat. A banda de dos llibres de divulgació sobre genètica forense i envelliment, té una columna setmanal de divulgació científica a www.elnacional.cat.
  Ida Carruido és llicenciada en Criminologia per la Universitat de Los Andes i té un màster en Màrqueting Polític per la Universitat Autònoma de Barcelona. Va exercir la seva professió inicialment a la Fiscalia General de l'Estat. Més endavant, la crisi sociopolítica i econòmica al seu país d'origen, Veneçuela, va donar l'impuls el 2016 a un dels seus objectius: emigrar per aconseguir un desenvolupament acadèmic i professional més bo. Durant els anys d'estudi del màster, sense un visat d'estudis o una autorització de residència, va aconseguir assumir els costos de tot plegat treballant en diverses feines. Té un canal de Youtube, "Boleto de ida", des del qual genera contingut sobre tràmits, experiències, opinió i actualitat sobre l'àmbit de la migració.
  Mònica Usart és llicenciada en Física i diplomada amb el Màster de Meteorologia de la Universitat de Barcelona. Actualment és meteoròloga de RAC1 i RAC105. Ha treballat als informatius del canal 3/24 i a Barcelona Televisió, al programa Arucitys de 8TV, i en diversos mitjans radiofònics i escrits. Combina aquesta tasca amb les conferències divulgatives per a infants i adults. A més a més, és autora dels contes sobre meteorologia Mirant el cel, Mirant l'univers i Mirant els núvols per a infants i dels llibres Només seran quatre gotes i El temps a la maleta per a tots els públics, que recull curiositats de la meteorologia i hi fa recomanacions de viatges extrems.